65 283 



indadtil i vore Farvande, og i den sydlige Del af Bælthavet træffes de to sidstnævnte 

 Slægter ikke hyppigt, medens den mere euryhaline Pleurobrachia endnu kan være temmelig 

 almindelig i Østersøen. 



Pleurobrachia pilens Fabricius. Tabel III. 



Som Tabellen viser, træffes denne Art i Skagerak og Kattegat til alle Aarstider. 

 Maksimum for dens Optræden falder i Tiden fra December til Marts, Minimum i August 

 og September. I den dybe Rende ved Sprogø er den taget selv i de Maaneder, hvor den 

 i Kattegat har sit Minimum. Ved Rødvig er den kun forekommet en enkelt Gang, men 

 den trænger iøvrigt i Østersøen helt ind til Kurisches Haff (Aurivillius 1896) og Gotland 

 (Apstein 1902). Den angives af Vanhöffen fra Kiel for April, Juli og September (1895, pag. 18). 



Artens Udbredelse er hovedsagelig nordlig. 



Hormiphora plumosa M. Sars. 

 Med Sikkerhed har denne Art, som Aurivillius (1897 — 98) angiver fra Skage rak 

 fra Slutningen af Juli til Slutningen af September, ikke kunnet paavises i nogen af Prøverne. 

 Artens Udbredelse er hovedsagelig sydlig. 



Bolina septentrional! s Mertens (incl. B. norvegica M. Sars). 

 Aurivillius (1897 — 98) angiver denne Form fra Skagerak fra Begyndelsen af 

 December til Begyndelsen af Juni. I Kattegat er den taget fra Midten af Marts til Slut- 

 ningen af Juli ; men specielle Undersøgelser over dens Optræden her mangler for Vinter- 

 tiden. I den varmeste Sommertid forsvinder den fra Overfladevandet, men kan da træffes 

 paa betydelige Dybder i Skagerak. (Planktonundersøgelserne 1898, Juli, August.) Fra 

 Lille Bælt opføres den af Dr. Joh. Petersen (Beretningen 1892) fra April og Maj. 

 Möbius (1873) opfører den fra Kiel for September og Vanhöffen (1895, pag. 18) ligeledes 

 fra Kiel den 23. Juli. Vanhöffen angiver ikke, ved hvilken Temperatur Arten forekom paa 

 denne Dag midt i Sommertiden, men da han anfører, at den pludselig kom til Syne i 

 Vand med en højere Saltholdighed end den sædvanlige, tør det antages, at den er ført op 

 med Strømninger fra det kolde Bundvand i Bælthavet. Vanhöffen meddeler sammesteds, 

 at Möbius har taget Arten midt i Vintertiden, i Januar Maaned. Den kan da aabenbart 

 træffes i Bælthavet til alle Aarstider. Dens Tilstedeværelser dernede paa de Tider, hvor 

 den ikke træffes i Kattegat, maa vistnok forklares paa den Maade, at der med 

 Strømninger nordfra i Vinter- eller Foraarstiden tilføres en Bestand, som formaar at holde 

 sig i længere Tid, da Vandet ikke saa ofte fornyes dér som i Kattegat, og da Bundvandet 

 ikke opvarmes saa stærkt. 



Beroë cucumis Fabricius (incl. B. ovata Bosc). 

 I Tiden fra Februar til Midten af Juni forekommer denne Form i Overfladevandet 



D. K.D. Vidensk. Selsk.Skr., 6. Række, naturvidcnsk. ogmathem. Afd. XII. 3. 36 . 



